Līdzdarbības līgums

par valsts pārvaldes uzdevumu veikšanu kultūras jomā

Dokumenta datums ir tā

Rīgā elektroniskās parakstīšanas datums

**Latvijas Republikas Kultūras ministrija**,reģistrācijas Nr.90000042963, juridiskā adrese: K.Valdemāra iela 11a, Rīga, LV-1364, (turpmāk – MINISTRIJA), kuras vārdā saskaņā ar Ministru kabineta 2003.gada 29.aprīļa noteikumiem Nr.241 „Kultūras ministrijas nolikums” rīkojas valsts sekretāre **Dace Vilsone**, no vienas puses, un

**Latvijas Okupācijas muzeja biedrība**, reģistrācijas Nr.40008018848, juridiskā adrese: Latviešu strēlnieku laukums 1, Rīga, LV-1050, (turpmāk – *Okupācijas muzejs*), kuras vārdā uz 2022.gada 6.janvāra pilnvaras pamata rīkojas Latvijas Okupācijas muzeja direktore **Solvita Vība**, no otras puses, turpmāk kopā saukti Puses, bet katrs atsevišķi – Puse,

* pamatojoties uz:
* Valsts pārvaldes iekārtas likuma 40.panta otro daļu, 41.panta pirmo daļu un 49.panta pirmo daļu;
* Latvijas Okupācijas muzeja likuma 3. un 4.pantu;
* Ministru kabineta 2003.gada 29.aprīļa noteikumu Nr.241 „Kultūras ministrijas nolikums” 4.2., 4.5., 4.6. un 5.1.punktu;
* ņemot vērā:
* likuma „Par valsts budžetu 2022.gadam” valsts budžeta programmā 21.00.00 „Kultūras mantojums” *Okupācijas muzeja* darbības nodrošināšanai un izstādes „Stūra māja. Lieta Nr.1914/2014” darbības turpināšanai piešķirto valsts budžeta finansējumu;
* Latvijas Nacionālā attīstības plāna 2021.-2027.gadam (apstiprināts Saeimas 2020.gada 2.jūlija sēdē) prioritātes „Kultūra un sports aktīvai un pilnvērtīgai dzīvei” rīcības virziena „Cilvēku līdzdalība kultūras un sporta aktivitātēs” 368.aktivitāti „Sabiedrības izglītošana un informēšana par fizisko aktivitāšu iespējām, to nozīmi veselības veicināšanā un kultūras, sporta un fizisko aktivitāšu lomu personības attīstībā, veidojot sabiedrisko pasūtījumu dažādām auditorijām, attīstot bibliotēku pakalpojumus”;
* lai nodrošinātu *Okupācijas muzeja* pamatdarbību un darbības attīstību valsts kultūrpolitikas ietvaros atbilstoši Latvijas Okupācijas muzeja likumā un Muzeju likumā noteiktajiem *Okupācijas muzeja* darbības mērķiem un uzdevumiem,

noslēdz šādu līdzdarbības līgumu (turpmāk – Līgums):

1. **Līguma priekšmets**
   1. *Okupācijas muzejs* nodrošina Latvijas Okupācijas muzeja likuma 3.panta pirmajā daļā un 4.panta pirmajā daļā deleģēto valsts pārvaldes uzdevumu kultūras jomā (turpmāk – Pārvaldes uzdevumi) veikšanu.
2. **Līguma izpildes termiņš un kārtība**
   1. Pārvaldes uzdevumu veikšanas laiks ir no šā Līguma spēkā stāšanās dienas **līdz 2022.gada 31.decembrim**.
   2. Pārvaldes uzdevumu veikšanas vieta ir Latvijas Okupācijas muzejs, izstādes „Stūra māja. Lieta Nr.1914/2014” eksponēšanas vieta ēkā Rīgā, Brīvības ielā 61 (nekustamais īpašums „Stūra māja”), kā arī ceļojošo izstāžu eksponēšanas vietas Latvijā un ārvalstīs.
   3. *Okupācijas muzejs* apņemas veikt šā Līguma 1.1.punktā norādītos Pārvaldes uzdevumus, sasniedzot šā Līguma 3.1.punktā noteiktos rezultatīvos rādītājus.
   4. Ja normatīvajos aktos tiek izdarīti grozījumi, kas ietekmē *Okupācijas muzeja* darbību vai finansēšanas kārtību un Līgumā noteikto saistību izpildi, mēneša laikā pēc attiecīgā normatīvā akta spēkā stāšanās pēc jebkuras Puses rakstveida priekšlikuma var tikt izdarīti grozījumi Līgumā. Finansējuma samazināšanas gadījumā Puses vienojas par attiecīgu šā Līguma 3.1.punktā noteikto rezultatīvo rādītāju samazināšanu.
3. **Pārvaldes uzdevumu izpildes ietvaros sasniedzamie**

**rezultatīvie rādītāji un novērtējuma kritēriji**

* 1. *Okupācijas muzejs* šā Līguma 1.1.punktā norādīto Pārvaldes uzdevumu ietvaros apņemas sasniegt šādus rezultatīvos rādītājus 2022.gadā:

|  |  |  |
| --- | --- | --- |
| 3.1.1. | nodrošināt muzeja pamatfunkciju īstenošanu muzeja apsaimniekotajās telpās un izstādes „Stūra māja. Lieta Nr.1914/2014”satura uzturēšanu ēkā Rīgā, Brīvības ielā 61 (nekustamais īpašums „Stūra māja”) | īstenots pilnvērtīgs muzeja darbs, nodrošinot muzeja pakalpojumus vismaz 30 000 (trīsdesmit tūkstoši) apmeklētājiem |
| 3.1.2. | nodrošināt muzeja krājuma saglabāšanu | nodrošināta saglabāšana 53 912 (piecdesmit trīs tūkstoši deviņi simti divpadsmit) Nacionālā muzeju krājuma vienībām |
| 3.1.3. | nodrošināt muzeja krājuma izmantošanu | ievadīti dati Nacionālā muzeju krājuma kopkatalogā par 3 000 (trīs tūkstoši) krājuma vienībām |
| 3.1.4. | nodrošināt ekspozīciju un izstāžu uzturēšanu un papildināšanu | uzstādīta jauna ekspozīcija un nodrošināta vismaz 2 (divu) izstāžu izveide un pieejamība muzejā; nodrošināta vismaz 2 (divu) ceļojošo izstāžu pieejamība ārpus muzeja |
| 3.1.5. | nodrošināt izglītības pakalpojumus skolotājiem un skolēniem | īstenotas vismaz 5 (piecas) muzejpedagoģiskās programmas 2000 (divi tūkstoši) skolēniem, tai skaitā tiešsaistē; noorganizēti vismaz 2 (divi) informatīvie pasākumi 40 (četrdesmit) skolotājiem |
| 3.1.6. | nodrošināt muzeja apsaimniekoto telpu apkopi un apsardzi muzeja krājuma un komunikācijas funkciju kvalitatīvai īstenošanai | nodrošināta muzeja kvalitatīvu pakalpojumu pieejamība vismaz 250 (divi simti piecdesmit) dienas gadā, ņemot vērā valstī noteiktos epidemioloģiskās drošības pasākumus Covid-19 infekcijas izplatības ierobežošanai |

* 1. Šā Līguma 3.1.punktā paredzētie novērtējuma kritēriji var tikt papildināti vai mainīti, Pusēm par to savstarpēji rakstiski vienojoties.

1. **Savstarpējo norēķinu kārtība** 
   1. MINISTRIJA, pamatojoties uz likumu „Par valsts budžetu 2022.gadam”, valsts budžeta programmas 21.00.00 „Kultūras mantojums” finanšu līdzekļu sadales komisijas 2021.gada 30.decembra sēdes protokolu Nr.1 un kultūras ministra 2021.gada 30.decembrī apstiprināto izdevumu tāmi, piešķir *Okupācijas muzejam* finansējumu **149 143,00 *euro*** (viens simts četrdesmit deviņi tūkstoši viens simts četrdesmit trīs *euro*, 00 centi) apmērā šā Līguma 1.1.punktā norādīto Pārvaldes uzdevumu īstenošanai un šā Līguma 3.1.punktā noteikto rezultatīvo rādītāju sasniegšanai, tai skaitā 78 000,00 *euro* (septiņdesmit astoņi tūkstoši *euro*, 00 centi) izstādes „Stūra māja. Lieta Nr.1914/2014” darbības turpināšanai un attīstībai.
   2. MINISTRIJA pārskaita piešķirto finansējumu uz *Okupācijas muzeja* atvērto kontu Valsts kasē saskaņā ar finansēšanas plānu (Līguma 1.pielikums), kas ir šā Līguma neatņemama sastāvdaļa
   3. *Okupācijas muzejs* apņemas izlietot MINISTRIJAS piešķirto finansējumu tikai šā Līguma 1.1.punktā norādīto Pārvaldes uzdevumu veikšanai un šā Līguma 3.1.punktā noteikto rezultatīvo rādītāju sasniegšanai. *Okupācijas muzejs*, izlietojot piešķirto valsts budžeta finansējumu, ir atbildīgs par Latvijas Republikā spēkā esošo normatīvo aktu ievērošanu.
   4. *Okupācijas muzejs* ne vairāk kā 15 % no Pārvaldes uzdevumu īstenošanai piešķirtā finansējuma drīkst izlietot Pārvaldes uzdevumu īstenošanai nepieciešamo administratīvo izmaksu segšanai.
   5. ***Okupācijas muzejs*** šajā Līgumā noteikto papildu rezultatīvo rādītāju sasniegšanai var piesaistīt līdzekļus no citiem Latvijas un ārvalstu finanšu avotiem: *Okupācijas muzeja* sadarbības partneriem, ārvalstu fondiem un starptautiskām organizācijām.
2. **Pārskatu sniegšanas un darbības kontroles kārtība**
   1. *Okupācijas muzejam* deleģēto Pārvaldes uzdevumu izpildi pārrauga, sasniegtos rezultatīvos rādītājus izvērtē un piešķirtā valsts budžeta finansējuma izlietojumu kontrolē MINISTRIJA.
   2. MINISTRIJA kontrolei par šajā Līgumā norādīto Pārvaldes uzdevumu izpildi un piešķirto valsts budžeta līdzekļu izlietošanu jebkurā brīdī var pieprasīt no *Okupācijas muzeja* grāmatvedības dokumentus un citus darījumu apliecinošus dokumentus. *Okupācijas muzeja* pienākums ir nodrošināt, lai nepieciešamā dokumentācija būtu sakārtota un pieejama MINISTRIJAI, kā arī sniegt vispārējas nepieciešamās ziņas par Pārvaldes uzdevumu izpildi.
   3. *Okupācijas muzejs* **līdz** **2023.gada 10.janvārim** iesniedz MINISTRIJĀ pārskatu par Pārvaldes uzdevumu izpildi un piešķirtā valsts budžeta finansējuma izlietojumu. Pārskats sagatavojams saskaņā ar šā Līguma pielikumā pievienoto atskaites veidlapu (Līguma 2.pielikums), kurai pievienojamas Valsts kases konta izdrukas.
   4. Pārvaldes uzdevumu veikšanai nepieciešamie izdevumi tiek veikti tikai no *Okupācijas muzeja* atvērtā konta Valsts kasē. Ja Pārvaldes uzdevumu veikšanai nepieciešams veikt izdevumus no komercbankas konta, *Okupācijas muzejs* šādus izdevumus pirms to veikšanas saskaņo ar MINISTRIJU.
   5. *Okupācijas muzejs* apņemas iekļaut visos ar finansējuma mērķi saistītos iespieddarbos un reklāmās MINISTRIJAS logotipu atbilstoši tā izmantošanas noteikumiem, kā arī iekļaut visos paziņojumos un publiskajās runās norādi par MINISTRIJAS atbalstu.
   6. *Okupācijas muzejs* apņemas nodrošināt regulāru darbības rādītāju un statistisko datu ievadi un atjaunošanu par *Okupācijas muzeju* elektroniskajā datubāzē„Latvijas digitālā kultūras karte” atbilstoši Statistikas likumā un Ministru kabineta noteikumos par valsts statistikas apkopošanu kultūras jomā noteiktajām prasībām.
3. **Personas datu apstrāde**
   1. Puses ir atbildīgas par šā Līguma izpildes ietvaros nodoto fizisko personu datu iegūšanas un nodošanas leģitimitāti atbilstoši Eiropas Parlamenta un Padomes 2016.gada 27.aprīļa regulai (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula).
   2. Puses apliecina, ka šā Līguma izpildes ietvaros nodotie fizisko personu dati tiek apstrādāti, ievērojot visus piemērojamos normatīvos aktus saistībā ar personas datu apstrādi un tikai Līguma mērķa īstenošanai, Līgumā noteiktajā apjomā vai saistībā ar Līguma izpildi Pušu leģitīmo interešu nodrošināšanai.
   3. Puses vienojas, ka, lai nodrošinātu Līguma un tā izpildei noteiktos mērķus, personas dati var tikt nodoti citam pārzinim, kurš nosaka personas datu apstrādes nolūkus un līdzekļus, vai citam apstrādātājam, kurš apstrādā personas datus pārziņa vārdā.
   4. Puses apņemas nodrošināt datu subjekta personas datu glabāšanu spēkā esošajos normatīvajos aktos noteiktajā kārtībā un apjomā.
   5. Puses apņemas nodrošināt datu subjektam piešķirto tiesību ievērošanu, tai skaitā tiesības pieprasīt piekļuvi personas datiem un to labošanu vai dzēšanu, apstrādes ierobežošanu, tiesības iebilst pret apstrādi, tiesības uz datu pārnesamību, kā arī tiesības vērsties uzraudzības iestādē – Datu valsts inspekcijā.
4. **Pušu atbildība**
   1. *Okupācijas muzejs* ir atbildīgs par darbiem, ko *Okupācijas muzeja* vietā veikušas trešās personas.
   2. Puses ir atbildīgas par šā Līguma noteikumu pārkāpšanu un nodarītajiem zaudējumiem otrai Pusei vai trešajai personai likumā noteiktajā kārtībā.
   3. *Okupācijas muzejam* ir pienākums pēc MINISTRIJAS pieprasījuma atmaksāt neatbilstoši Līguma noteikumiem izlietoto finansējumu.
   4. Puses tiek atbrīvotas no atbildības par šā Līguma noteikumu daļēju vai pilnīgu neizpildi gadījumā, ja iestājas nepārvaramas varas apstākļi, kas sevī ietver, bet neaprobežojas ar dabas katastrofām, kariem, streikiem, epidēmijām, diversijām un terora aktiem, valsts varas un pārvaldes iestāžu izdotiem normatīvajiem dokumentiem, citiem gadījumiem, kuri pēc starptautiskiem standartiem tiek kvalificēti kā *force majeure* apstākļi un kuru dēļ šis Līgums pilnībā vai daļēji nav izpildāms.
   5. Pusei, kuras saistību izpildi kavē šā Līguma 7.4.punktā norādītie apstākļi, ir pienākums 5 (piecu) dienu laikā rakstiski informēt otru Pusi. Par turpmāku Līguma izpildi Puses rakstveidā vienojas atsevišķi.
5. **Līguma spēkā stāšanās kārtība, grozīšana un izbeigšana**
   1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu un ir spēkā līdz līgumsaistību pilnīgai izpildei.
   2. Līgums var tikt grozīts vai papildināts, Pusēm par to savstarpēji rakstiski vienojoties. Visi Līguma grozījumi vai papildinājumi kļūst par Līguma neatņemamu sastāvdaļu no to abpusējas parakstīšanas brīža.
   3. Pusēm savstarpēji rakstveidā vienojoties, Līgums var tikt izbeigts pirms tā darbības termiņa beigām.
   4. Katra no Pusēm ir tiesīga izbeigt Līgumu, brīdinot otru Pusi vismaz vienu kalendāro mēnesi iepriekš.
   5. MINISTRIJA ir tiesīga izbeigt Līgumu nekavējoties vai uz laiku apturēt tā darbību, brīdinot otru Pusi rakstveidā, ja *Okupācijas muzejs* pārkāpj šā Līguma noteikumus vai normatīvos aktus.
   6. Līguma izbeigšanās gadījumā *Okupācijas muzejs* ne vēlāk kā 5 (piecu) darba dienu laikā pēc Līguma izbeigšanās atmaksā valsts budžetā neizlietotos finanšu līdzekļus.
   7. Līguma izbeigšanās gadījumā *Okupācijas muzejs* iesniedz MINISTRIJAI Līguma izpildes pārskatu.
6. **Citi noteikumi**
   1. Pušu attiecības, kuras nav atrunātas šajā Līgumā, tiek regulētas saskaņā ar Latvijas Republikas normatīvajiem aktiem.
   2. Pušu kontaktinformācija saziņai ar Līguma izpildi saistītos jautājumos:
      1. MINISTRIJAS e-pasts: [pasts@km.gov.lv](mailto:pasts@km.gov.lv);
      2. *Pilnvarotās institūcijas* e-pasts: [omf@latnet.lv](mailto:omf@latnet.lv).

* 1. Ja kādai no Pusēm tiek mainīts juridiskais statuss, amatpersonu paraksta tiesības, īpašnieki, valdes priekšsēdētāji vai vadītāji, vai kādi Līgumā minētie Pušu rekvizīti vai kontaktinformācija, tad tā par to ne vēlāk kā 3 (trīs) dienu laikā paziņo otrai Pusei.
  2. Visus strīdus un domstarpības, kas varētu rasties, izpildot Pārvaldes uzdevumus, Puses risina sarunu ceļā. Ja Puses nevar vienoties, strīdu izskata Latvijas Republikā spēkā esošajos normatīvajos aktos noteiktajā kārtībā.
  3. Līgums ar 2 (diviem) pielikumiem sagatavots latviešu valodā uz 10 (desmit) lapām elektroniska dokumenta veidā un parakstīts ar drošu elektronisko parakstu un satur laika zīmogu. Pusēm ir pieejams abpusēji parakstīts Līgums elektroniskā formātā.

1. **Pušu rekvizīti**

|  |  |
| --- | --- |
| **MINISTRIJA:** | **Okupācijas muzejs:** |
| **Latvijas Republikas Kultūras ministrija** | **Latvijas Okupācijas muzeja biedrība** |
| K.Valdemāra iela 11a, Rīga, LV-1364 | Latviešu strēlnieku laukums 1, Rīga,  LV-1050 |
| Reģistrācijas Nr.90000042963 | Reģistrācijas Nr.40008018848 |
| Valsts kase | Valsts kase |
| Kods: TRELLV22 | Kods: TRELLV22 |
| Konts: LV02TREL2220511054000 | Konts: LV12TREL9221410000000 |
| Valsts sekretāre | Latvijas Okupācijas muzeja direktore |
| D.Vilsone | S.Vība |

DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU UN SATUR LAIKA ZĪMOGU

1.pielikums

līdzdarbības līgumam

„Par valsts pārvaldes uzdevumu veikšanu kultūras jomā”

**Latvijas Okupācijas muzeja biedrības**

**finansēšanas plāns 2022.gadam**

(no valsts budžeta programmas 21.00.00 „Kultūras mantojums”)

(valsts pamatbudžeta dotācija no vispārējiem ieņēmumiem)

|  |  |
| --- | --- |
| **Mēnesis** | **Summa *euro*** |
| **2022.gads - kopā** | **149 143** |
| Marts | 74 572 |
| Jūlijs | 74 571 |

2.pielikums

līdzdarbības līgumam

„Par valsts pārvaldes uzdevumu veikšanu kultūras jomā”

**PĀRSKATS / ATSKAITE**

**PAR ATSEVIŠĶU VALSTS PĀRVALDES UZDEVUMU VEIKŠANU**

**Sastādīts 2 (divos) eksemplāros**

**no kuriem viens eksemplārs glabājas pie finansējuma saņēmēja, otrs Kultūras ministrijā**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Saskaņā ar LĪDZDARBĪBAS LĪGUMU Nr. | | | |  | | | | | |
| starp Kultūras ministriju un | | | | | | | | | |
|  | | | | | | | | | |
| (finansējuma saņēmēja nosaukums) | | | | | | | | | |
|  | | | | | | | | | |
| (adrese, tālrunis) | | | | | | | | | |
| iesniedz atskaiti par līguma izpildi | no | Datums | Mēnesis | | Gads | līdz | Datums | Mēnesis | Gads |
|  |  | |  |  |  |  |

|  |  |  |  |  |  |
| --- | --- | --- | --- | --- | --- |
| Nr.p.k. | Rezultatīvais rādītājs | Plānotais skaits | Izpildītais skaits | Pamatojums rezultatīvo rādītāju sasniegšanai, nesasniegšanai vai pārsniegšanai | Pievienotie dokumenti vai norāde uz interneta mājas lapām, kas apliecina rezultatīvo rādītāju sasniegšanu |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

|  |  |  |
| --- | --- | --- |
| Kultūras ministrijas piešķirtais valsts budžeta finansējums | *euro* | ir izlietots sekojoši: |

|  |  |  |  |  |  |
| --- | --- | --- | --- | --- | --- |
| Nr.p.k. | Izdevumu tāmes pozīcijas nosaukums | Kopējās izmaksas *euro* | Maksājuma uzdevuma Nr. un izmaksas saņēmējs (atskaitei jāpievieno visas minētās Valsts kases konta izdrukas) | Izmaksas datums | Fakts  (Izmaksas  summa)  *euro* |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| Pavisam kopā: | | | *euro* | (                                              ) | |
|  | | | | Summa vārdiem | |

Apstiprinu, ka Kultūras ministrijas piešķirtais valsts budžeta finansējumsizlietots atbilstoši Latvijas Republikas normatīvajiem aktiem un līgumā paredzētajiem mērķiem, kā arī finanšu dokumentācija tiks saglabāta 5 (piecus) gadus no šīs atskaites iesniegšanas Kultūras ministrijā.

|  |  |  |  |  |  |  |  |
| --- | --- | --- | --- | --- | --- | --- | --- |
|  | | | | |  | | |
| (finansējuma saņēmēja vadītāja paraksts) | | | | (vārds, uzvārds) | | |
|  | | | |  | | |
| (finansējuma saņēmēja galvenā grāmatveža paraksts) | | | | (vārds, uzvārds) | | |
| Datums | Mēnesis | Gads |  | | Vieta | z.v. | |
|  |  |  |  |